Salon seudun kuntaliitos 2009
Salo ja yhdeksän ympäröivää kuntaa yhdistettiin uudeksi Salon kaupungiksi 1. tammikuuta 2009. Tässä Suomen suurimmassa kuntaliitoksessa olivat mukana Salon lisäksi Halikko, Kiikala, Kisko, Kuusjoki, Muurla, Pertteli, Perniö, Suomusjärvi ja Särkisalo. Uusi Salo kattaa lähes koko Salon seutukunnan lukuun ottamatta Someroa, joka jättäytyi pois kuntaliitoshankkeesta.
Saloisten lukio
Saloisten lukio perustettiin vuonna 1964 Oravan tilan maille Pohjois-Pohjanmaalla Saloisissa. Oppilaitos tunnettiin aluksi nimellä Saloisten yhteislyseo. Myöhemmin sen yhteyteen tuli Oravan yläaste ja yhteislyseo sai nimen Saloisten lukio. Vuonna 1995 Saloisten lukio liitettiin Raahen Merikadulla toimivaan Raahen lukioon. Saloisten lukion viimeisenä rehtorina toimi Reino Rantanen, joka jatkoi Raahen lukion rehtorina.